***Ո Ր Ո Շ ՈՒ Մ***

***Կատարողական վարույթը կասեցնելու մասին***

06/06/2019թ ք. Եղեգնաձոր

 Հարկադիր կատարումն ապահովող ծառայության Վայոց ձորի մարզային բաժնի հարկադիր կատարող արդարադատության կապիտան Հ.Հակոբյանս ուսումնասիրելով 18.08.2017թ. հարուցված թիվ 03538083 կատարողական վարույթի նյութերը.

***Պ Ա Ր Զ Ե Ց Ի`***

 ՀՀ Արարատի և Վայոց ձորի մարզերի ընդհանուր իրավասության դատարանի կողմից 04.10.2017թ. տրված թիվ ԱՎԴ3/0739/02/17 կատարողական թերթի համաձայն պետք է ԱՁ Արթուր Վարդանյանից հօգուտ <<ՎՏԲ-Հայաստան բանկ>> ՓԲԸ-ի բռնագանձել 19.119.080 դրամ և տոկոսներ, ինչպես նաև բռնագանձման ենթակա գումարի 5%-ը որպես կատարողական գործողությունների կատարման ծախս։

 Կատարողական գործողությունների ընթացքում արգելանք է դրվել գրավադրված, Երևան քաղաքի Ներքին Շենգավիթ 11-րդ փողոց 2-րդ նրբանցք թիվ 28/3 հասցեում գտնվող անշարժ գույքի վրա, որը փորձագետի կողմից գնահատվել է 21.000.000 դրամ: Պարտապանի պարտքը 26.04.2019թ.-ի դրությամբ կազմում է 37.285.759 դրամ, ինչպես նաև 1.864.288 դրամ՝ որպես կատարողական գործողությունների կատարման ծախս:

 Պարտապանին սեփականության իրավունքով պատկանող այլ գույք և դրամական միջոցներ չեն հայտնաբերվել:

 ՈՒստի նշված գույքը նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

*Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդված 8-րդ կետով.*

***Ո Ր Ո Շ Ե Ց Ի՝***

Կասեցնել 18.08.2017թ. հարուցված թիվ 03538083 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

 ***ՀԱՐԿԱԴԻՐ ԿԱՏԱՐՈՂ Հ.ՀԱԿՈԲՅԱՆ***